મુંબઈમાં ખુલ્લી જગ્યાઓ અને મેદાનો દુર્લભ છે. આવી પરિસ્થિતિમાં એક ઉત્સાહજનક સમાચાર આવ્યા છે. કાંદિવલી (વેસ્ટ)માં ચારકોપના સેક્ટર આઠમાં આવેલી અક્ષરા સ્કૂલને લગભગ ૩૦૦૦ ચોરસફુટ જેટલા રમતગમતના મેદાનને ગેરકાયદે રીતે પચાવી પાડવા લોકાયુક્તે ફટકાર લગાવી છે. આ મેદાન સ્થાનિક રહેવાસીઓ માટે છે, પરંતુ ૨૦૦૮માં જ્યારથી સ્કૂલ બાંધવામાં આવી ત્યારથી સ્થાનિક લોકોને તેમના હકથી વંચિત રાખવામાં આવ્યા હતા.